CELEX: 62007TN0154
Language: hu
Date: 2007-05-08 00:00:00
Title: T-154/07. sz. ügy: 2007. május 8-án benyújtott kereset – ThyssenKrupp Liften kontra Bizottság

7.7.2007   
            
            
               HU
            
            
               Az Európai Unió Hivatalos Lapja
            
            
               C 155/35
            
         2007. május 8-án benyújtott kereset – ThyssenKrupp Liften kontra Bizottság
   (T-154/07. sz. ügy)
   (2007/C 155/64)
   Az eljárás nyelve: holland
   Felek
   
      Felperes: ThyssenKrupp Liften BV (Krimpen aan den IJssel, Hollandia) (képviselők: O. V. Brouwer és A. C. E.Stoffer, ügyvédek)
   
      Alperes: az Európai Közösségek Bizottsága
   Kereseti kérelmek
   A felperes azt kéri, hogy az Elsőfokú Bíróság
   
               —
            
            
               semmisítse meg a megtámadott határozatot a felperesre vonatkozó részében;
            
         
               —
            
            
               másodlagosan csökkentse a felperesre a határozatban egyetemlegesen kiszabott bírság összegét;
            
         
               —
            
            
               kötelezze az alperest az eljárás költségeinek viselésére.
            
         Jogalapok és fontosabb érvek
   A felperes a 2007. február 21-i COMP/E-1/38.823 – PO/Elevators and Escalators ügyben hozott C(2007) 512. végleges bizottsági határozatot támadja.
   Keresete alátámasztására a felperes ugyanazokat a jogalapokat és fontosabb érveket adja elő, amelyeket a T-144/07. sz., ThyssenKrupp Liften Ascenseurs kontra Bizottság ügyben fejtettek ki.
   A felperes azt is előadja, hogy a bírság alapösszegének 100 %-os elrettentő szorzőval történő emelésével a Bizottság megsértette az 1/2003 rendelet (1) 23. cikke (1) bekezdését és az azon alapuló, a bírság megállapításának módszeréről szóló iránymutatást (2), valamint az arányosság és az egyenlőség elvét. A felperes úgy véli továbbá, hogy a Bizottság az 1/2003 rendelet 23. cikke (1) bekezdésével és a bírságok megállapításának módszeréről szóló iránymutatással ellentétben 50 %-os bírságnövekedést szabott ki ismételt jogsértés miatt.
   
      (1)  A Szerződés 81. és 82. cikkében meghatározott versenyszabályok végrehajtásáról szóló, 2002. december 16-i 1/2003/EK tanácsi rendelet (HL L 1., 1. o.; magyar nyelvű különkiadás, 8. fejezet, 2. kötet, 205. o.).
   
      (2)  Iránymutatás a 17. rendelet 15. cikkének (2) bekezdése és az ESZAK-Szerződés 65. cikkének (5) bekezdése alapján kiszabott bírság megállapításának módszeréről (HL 1998., C 9., 3. o.).